《邻家送萝菔并借棋具戏作一篇欲简泮宫后不往》
宋代·郑刚中

有客饷园蔬，借我兼棋局。
幽人本多睡，欣起快双目。
念兹两奁中，胜负等荣辱。
勿作胜负观，此戏殊不俗。
要须先生来，一笑供拜腹。
馀{上瞿去隹下卸去卩}犹有酒，晚食正无肉。
愿共南窗风，糁此菜根玉。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。